**INFORME DE NECESSITAT DEL CONTRACTE MENOR**

**Dades del contracte**

|  |
| --- |
| Petició de contracte: P2002185 |
| Tipus contracte: Serveis |
| Objecte: SUPORT LOGÍSTIC ACTES CULTURALS 2020 |
| Pressupost de licitació (IVA inclòs): 13.618,01€IVA tipus 21%: 2.363,46€**Pressupost net** (sense l’IVA): 11.254,55€*Aquest pressupost net no pot ser superat per l’oferta del licitador.* |
| CPV: 79952100-3 |

**Antecedents**

Al districte de les Corts s'organitzen tota una sèrie d'actes culturals i de calendari festiu en via pública i equipaments que requereixen de suport logístic com el control d'accessos, gestió de l'espai de guarda-roba, col·locació i retirada de cadires i aplicació de les mesures sanitàries necessàries per a la seguretat en els actes . Aquests serveis venen emmarcats en diferents actes com el Festival Circorts, alguns dels actes protocol·laris de Festa Major, la Jornada anual d’Inclusió i la campanya de Nadal Inclusiu.

Caldrà  especial atenció en l'aplicació i vigilància  del  compliment  de les mesures sanitàries en tots els actes.

Tots aquests actes marquen diferents moments àlgids d'expressió de la comunitat, vertebradors de la cohesió social del districte i aquest any 2020, a més, a causa de la pandèmia de la COVID-19 patida a nivell mundial, tots ells esdevindran un element imprescindible d'homenatge a la comunitat, que s'adaptaran a la situació sanitària del moment i als espais on seran desenvolupats.

Per aquest motiu, i per al bon desenvolupament de totes les activitats previstes, la seva organització requereix d’un servei de suport logístic, les tasques dels quals seran necessàries des de l'inici d'aquest contracte fins a finalització de la campanya de Nadal a 31 de desembre de 2020.

En compliment d’allò establert a l’article 118.2 de la Llei de Contractes del Sector Públic, no s’està alterant l’objecte del contracte per evitar les regles generals de contractació. L’objecte d’aquest contracte esdevé una unitat funcional que permet el seu aprofitament individual sense la necessitat de prestacions accessòries o complementaries

Aquesta actuació és de competència municipal i té com a finalitat la satisfacció de necessitats administratives de l’Ajuntament de Barcelona.

**Descripció de l’objecte. Prescripcions tècniques**

El Districte de Les Corts ha de contractar el servei de suport logístic a actes culturals i de calendari festiu 2020, atès que no pot fer-ho directament per manca de mitjans materials i personals suficients. Contractació reservada, d’acord disposició addicional 4a de la LSCP per a la inserció de col·lectius amb discapacitat, trastorn mental i/o exclusió social, a favor de Centres Especials de Treball.

El contracte comporta :

* La col·locació de les cadires amb les distàncies de seguretat necessàries segons mesures sanitàries durant els 3 dies d'actes del Festival Circorts a l’espai de Ceràmiques Vicens, amb muntatge pel matí, desmuntatge al migdia, muntatge per la tarda i desmuntatge al vespre i neteja de les mateixes complint amb les mesures necessàries del moment.
* La col·locació de les cadires amb les distàncies de seguretat necessàries segons mesures sanitàries durant alguns dels actes de Festa Major 2020 com serien el Pregó i Toc d'Inici a plaça Comas, el Concert de la Banda Municipal i la JOSC (Jove Orquestra Simfònica les Corts) a la Plaça del Monestir de Pedralbes i l'Homenatge a les entitats del districte al jardí del Centre Cívic Can Deu.
* La gestió de la secretaria i l'espai de guarda-roba de la jornada anual de l'Espai d'Inclusió.
* La coordinació de la Campanya Nadal Inclusiu i el repartiment de l'objecte de la campanya a les entitats, equipaments i empreses.

S’haurà de presentar la valoració del projecte i fer les reunions necessàries de tancament amb les corresponents memòries, abans de la finalització del contracte que està prevista per a 31 desembre de 2020.

**Llocs de realització de la prestació**

* La col·locació de les cadires del Festival Circorts a Ceràmiques Vicens.
* La col·locació de les cadires a alguns dels actes de Festa Major 2020 a plaça Comas, la plaça del Monestir de Pedralbes i el jardí del centre cívic Can Deu.
* La gestió de la secretaria i l'espai de guarda-roba de la jornada anual de l'Espai d'Inclusió, encara per determinar.
* El repartiment de l'objecte de la campanya de Nadal Inclusiu a les entitats, equipaments i empreses és un servei itinerant.

**Inici de les prestacions i termini d’execució**

La prestació del servei s'iniciarà l'endemà de la data d'adjudicació i finalitzarà el 31 de desembre de 2020.

**Criteris d’adjudicació**

El criteri d’adjudicació és el preu.

- Oferta econòmica, fins a 100 punts:

Per la proposta econòmica més avantatjosa s'atorgarà la màxima puntuació, 100 punts, a l'empresa licitadora que formuli el preu més baix que sigui admissible, és a dir, que no superi el pressupost net de licitació (el pressupost màxim de licitació, IVA exclòs) i a la resta d'empreses licitadores la distribució de la puntuació es farà aplicant la següent fórmula establerta per la Instrucció de la Gerència Municipal i aprovada per Decret d'Alcaldia de 22 de juny de 2017 i publicada a la Gaseta Municipal del dia 29 de juny.

La puntuació es farà aplicant la següent fórmula:

$\left(\frac{Pressupost net licitació-oferta}{Pressupost net licitació-oferta més econòmica}\right)×Punts màx =Puntuació resultant$

Es defineixen els següents límits per a la consideració d’ofertes, en principi, amb valors anormals o desproporcionats:

- Aquelles ofertes que siguin superiors en un 10% a la mitjana de les ofertes acceptades o, en el cas d’un únic licitador aquelles que siguin superior al 20%.

Les dades tractades s’integren dins la tipologia següent:

3.- Altres dades (nivell baix)

• identificatives: nom i cognoms, adreça, e-mail, telèfon

La finalitat del tractament serà per a poder treballar amb les diferents entitats, equipaments i comerciants i els seus representants així com amb tots els agents implicats que puguin participar dels diferents actes on donaran suport, els tècnics designats de l'administració i els diferents responsables dels equipaments del districte per a la correcta gestió, organització i coordinació dels actes als que donaran suport logístic.

Com a responsable del contracte es designa a Anna Mas i Trullenque, tècnica de la Direcció de Serveis a les Persones i Territori.

**Selecció del proveïdor/a**

Contracte reservat d’acord amb la disposició addicional 4a de  la LCSP per a la inserció de col.lectius amb discapacitat, trastorn mental i/o exclusió social, a favor de Centres Especials de Treball.

D’acord amb allò que estableix la base d’execució Vint-i-sisena de les Bases d’Execució Municipal per l’any 2020, per tal de poder seleccionar al proveïdor/a, l’òrgan gestor farà la inserció d’un anunci al perfil del contractant durant un termini mínim de 5 dies hàbils per licitar públicament el contracte tot seguint els objectius fonamentals de la LCSP, que són establir una major transparència, aconseguir una millor qualitat preu, perseguint la eficiència en la despesa pública respectant els principis  d’igualtat de tracte, no discriminació, transparència, proporcionalitat i integritat.

**Tramesa d’ofertes**

El licitador haurà d’enviar les seves ofertes **mitjançant el portal de Contractació. (**[**https://licitacions.bcn.cat/**](https://licitacions.bcn.cat/)**).**No s’admetrà cap altre forma d’enviament o lliurament de l’oferta.

L’oferta responsable del model de presentació d’ofertes que s’adjunta. L’oferta haurà d’estar degudament signada per la licitadora.

L’import de l’oferta no pot superat el pressupost net 11.254,55 euros (sense IVA).

El termini de presentació de les ofertes serà com a mínim de 5 dies hàbils des de la data de la publicació de l’anunci en el Perfil del Contractant.

**Notificació de l’adjudicació**

L’adjudicació del contracte es notificarà a l’interessat i es publicarà en el Perfil de Contractant d’acord amb el previst a la LCSP.